stanford-oval/wikipedia huggingface dataset:
רנה שרת
ספריה > עריכה

מאסר עם נייר ועיפרון: תכתובת משה וצפורה שרת מן השבת השחורה 29 ביוני, עד נובמבר 1946 מחנה המעצר לטרון – ירושלים; עורכים: רנה ויעקב שרת, תל אביב: העמותה למורשת משה שרת, 2000.
ימי לונדון: מכתבי משה שרת מימי הלימודים, 3 כרכים; עורכים: תמר גדרון, יעקב שרת, רנה שרת, תל אביב: העמותה למורשת משה שרת, 2003–2008.
זאב חבצלת, מחולנו לי ולך: דברים על מחול; תחקיר ועריכה: רנה שרת, בית אלפא: גלבוע, 2003.
יעקב ורנה שרת (עורכים), שוחר שלום: היבטים ומבטים על משה שרת, תל אביב: עמותה למורשת משה שרת, 2008.
משה שרת, מאבק מדיני: קובץ נאומים ומסמכים, 2 כרכים; איסוף, תחקיר והערות: שפרה קולת; עורכים: יעקב ורנה שרת, תל אביב: העמותה למורשת משה שרת, 2009–2014.
משה שרת, דבר דבור: דברים שבעל-פה בזירות פנים וחוץ, 2 כרכים; עורכים: יעקב ורנה שרת, תל אביב: העמותה למורשת משה שרת, 2013–2016.
הערות שוליים

↑  אפרתי, יעל, ויתרתי על המאבק הגדול, רינה שרת פורשת היום מלהקת המחול ’ענבל’ וסוגרת חשבון אישי עם שרה לוי תנאי, הארץ, 5 אוקטובר, 1993, עמ' ב6
| --- | --- |
בקרת זהויות :  NLI: 987007310510105171  ISNI: 0000 0000 6694 8786  LCCN: n88243150  VIAF: 55715615   WorldCat (עם VIAF): 55715615
המרוץ לצמרת של מקס פישר

| --- | --- |
כרזת הסרט
כרזת הסרט
 בימוי:  וס אנדרסון
 הופק בידי:  וס אנדרסון   אוון וילסון   ברי מנדל   פול שיף
 תסריט:  וס אנדרסון   אוון וילסון
 עריכה:  דייוויד מוריץ
 שחקנים ראשיים:  ג'ייסון שוורצמן   אוליביה ויליאמס   ביל מארי
 מוזיקה:  מארק מות'רסבאו
 צילום:  רוברט יאומן
 מדינה:  ארצות הברית
 חברת הפקה:  סרטי טאצ'סטון   אמריקן אמפיריקל פיקצ'רס
 חברה מפיצה:  בואנואה ויסטה
 שיטת הפצה:  וידאו על פי דרישה 
 הקרנת בכורה:  9 באוקטובר 1998
 משך הקרנה:  93 דקות
 שפת הסרט:  אנגלית
 סוגה:  דרמה קומית, סרט קומדיה, סיפור התבגרות, סרט נעורים, סרט דרמה 
 מקום התרחשות:  יוסטון 
 תקופת התרחשות:  סתיו 
 תקציב:  $9,000,000
 הכנסות:  $17,105,219
 הכנסות באתר מוג'ו:   rushmore
 פרסים:  פרס אינדפנדנט ספיריט
 דף הסרט ב־IMDb
 
המרוץ לצמרת של מקס פישר (באנגלית: Rushmore) הוא סרט דרמה קומי משנת 1998 בבימויו של וס אנדרסון. הסרט מתאר את קורותיו של נער בשם מקס פישר (ג'ייסון שוורצמן) המיודד עם תעשיין מיליונר מבוגר בשם הרמן בלום (ביל מארי) ואהבתם המשותפת למורה בבית ספרו של מקס - רוזמרי קרוס (אוליביה ויליאמס). התסריטאים של הסרט הם וס אנדרסון ואוון וילסון. הסרט הזניק את הקריירה של שוורצמן ואנדרסון והחזיר את מאריי לתודעה כשחקן סרטים עצמאיים מכובד.
הסרט זכה בפרס אינדפנדנט ספיריט עבור הבימוי הטוב ביותר ושחקן המשנה הטוב ביותר בשנת 1999. ביל מארי זכה במועמדות לפרס גלובוס הזהב.
ביקורת

הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 87%, המבוססת על ידי 85 מבקרים.
פסגה (מסלול צבאי)

| --- | --- |

 פרטים
 מדינה:  ישראל ישראל
 שיוך:  צה"ל צה"ל
 סוג:  עתודה אקדמית
 בסיס האם:  בה"ד 10
 אירועים ותאריכים
 תקופת הפעילות:  2012–הווה (כ־13 שנים)
 נתוני היחידה
 כוח אדם:  כ-50 סטודנטים במחזור
 פיקוד
 יחידת אם:  חיל הרפואה
הסיכה אותה עונדים אחים ואחיות בצה"ל המייצגת את מערך הסיעוד.
מסלול פסגה הוא מסלול צבאי ללימודי סיעוד במסגרת העתודה האקדמית, שמטרתו להכשיר אחים ואחיות לשירות בצה"ל. הלימודים במסלול נערכים בבית הספר למקצועות הבריאות של האוניברסיטה העברית בירושלים, אוניברסיטת תל אביב ואוניברסיטת חיפה. בסיומם מוענקים לצוערים תואר ראשון בסיעוד (BA/BSc) ותעודת הסמכה (רישוי) מטעם משרד הבריאות לעסוק בסיעוד בישראל.
החל משנת 2012, מסלול פסגה הוא המסלול העיקרי ללימודי סיעוד במסגרת העתודה האקדמית. הליך ההכשרה משלב לימודים אקדמיים, במקביל להטמעת ערכים מקצועיים וחברתיים ולצורכי הלומדים [דרוש מקור]. תוכנית ההכשרה משלבת תכנים ייעודיים להשתלבות האחים והאחיות במערך הצבאי במסגרת שירותם בצה"ל.
המסלול מאפשר לימוד מקצוע חיוני למדינת ישראל ובנוסף, בדומה לשאר מסלולי העתודה האקדמית, מהווה צוהר ללימודים אקדמיים מלאים למי שרמתו הסוציואקונומית או יכולתו הכספית לא מאפשרת זאת.
בוגרי מסלול פסגה משובצים בתפקידי אח או אחות ביחידות צבאיות ובתפקידי מטה נוספים בחיל הרפואה.
תנאי ותהליך קבלה

נתוני איכות כפי שנדרש מכל מועמד למסלול העתודה האקדמית.
ציון פסיכומטרי וממוצע ציוני בגרות לפי דרישות הקבלה באוניברסיטה בה המועמד החל את תהליך הקבלה.
מבחני מיון אישיותיים של מסלול העתודה.
ראיון קבלה עם נציגי המסלול.
מהלך הלימודים

הצוערים לומדים את כל תוכני לימוד החובה לתואר בסיעוד, לפי דרישות משרד הבריאות.הלימודים ברמה אקדמית גבוהה. תוכנית הלימודים נועדה להכשיר סטודנטים להיות המטפלים המובילים, המנהיגות של התחום במחקר, בשדה הקליני, בהוראה ובניהול.
תוכנית הלימודים מבוססת על התוכנית הכללית לתואר בוגר. היא מורכבת מקורסי חובה במדעי היסוד (אנטומיה, פיזיולוגיה, סטטיסטיקה, פסיכולוגיה ועוד), קורסים המתמקדים בטיפול הסיעודי במצבי בריאות משתנים (בריאות וחולי, מלידה ועד מוות, מצבי חרום ועוד) ולבסוף הכשרה מתקדמת בשדה הקליני למקסום כישורים ומיומנויות גבוהות בטיפול הסיעודי.
יתרונות המסלול

מסלול הלימודים מקוצר-תוכנית לימודים מקוצרת של 3 שנים במקום 4 הכוללת לימודים עיוניים והתנסויות קליניות המקנות בסופם תואר ראשון בסיעוד ורישיון לעסוק בסיעוד.
פיתוח מקצועי וניהולי או פיקודי.
מימון מלא של מגורים במעונות ושכר לימוד.
חסרונות המסלול

הארכת זמן השירות הצבאי. השירות במסלול כרוך בהתחייבות לשירות קבע קשיח באורך שנה וחצי. כלומר, מהשירות במסלול זה לא ניתן להתפטר מרגע החתימה ללא אישור הצבא, בניגוד לנהוג בדיני העבודה האזרחיים אשר לא דורשים את אישור המעסיק. כמו כן, נשים נדרשות במסגרת הקבלה לחתום על סעיף 16א 'דין אישה כדי גבר' השולל מהן זכויות המוקנות להן בשירות החובה (כמו פטור משירות ביטחון בעקבות נישואין), ומאריך את השירות לזמן שירות זהה לשל גברים (8 חודשים נוספים, נכון לשנת 2024). בזמן השירות הצבאי קיימת כפיפות לדין הצבאי, כך שבעת סכסוך בין המשרת לבין המערכת הצבאית הוא מוותר על זכויות משפטיות המוקנות לו כמו כפיפות לדיני הראיות.
הגבלת חופש העיסוק - בדומה לשאר המשרתים, הצבא הוא הקובע את השיבוץ לתפקידים. כל שינוי תפקיד דורש את אישור הצבא. לא ניתן להתפטר כאשר הבקשה מסורבת, למעט במקרים בהם שלטונות הצבא מאשרים זאת באופן חריג.
השכר הניתן בשירות הצבאי נמוך מהשכר אותו מקבלות אחיות מחוץ לצבא בעלי ניסיון דומה.
תורנויות ומטלות צבאיות - כחלק מהשירות במסלול נדרישם המשרתים לבצע תורנויות ומטלות ככל חייל בצבא, הן בשירות החובה והן בשירות הקבע.
שיבוץ ושירות

האחים והאחיות במסלול זה משרתים בתפקידים בעלי אופי קליני ובתפקידי מטה:
תפקידי שדה - אחים/יות גדודיים - שילוב של אחים ואחיות ביחידות בעלות אופי קדמי בתפקיד קליני ראשוני.
תפקידים קליניים ראשוניים בבסיסי הדרכה ואימון חטיבתיים ומרפאות ראשוניות בבסיסים נוספים.
מרפאות לרפואת מומחים.
תפקידי פיקוד בבתי חולים במערך ר"מ 2.
רפואה תעסוקתית.
תפקידי הדרכה ופיקוד, כגון מפקדי קורסים בבית הספר לרפואה צבאית (בה"ד 10)
תפקידים במטה חיל הרפואה, מרפאות ברחבי הארץ ופיקוד העורף בעלי אופי ניהולי.
אפשרויות לפיתוח מקצועי

בדומה להכשרות המשך של אחים ואחיות מחוץ למערכת הצבאית, גם לאחים ולאחיות בצה"ל ישנה האפשרות להתפתח מקצועית מקצועית בעזרת קורסים על-בסיסיים (הכשרות בסיעוד בישראל), לימודי תואר שני ומחקר.
לבוגרי המסלול ישנה אפשרות ללמוד קורס על בסיסי ברפואה ראשונית צבאית ורשימת מרשמי המשך.
הערות שוליים

↑  פסגה מסלול צבאי לסיעוד באתר צה"ל
1 2  מסלול לימודים לתואר ראשון במדעי האחיוּת עבור צה"ל, במסגרת העתודה האקדמית, באתר אוניברסיטת תל אביב
↑  פסגה עתודה אקדמאית, באתר המרכז הרפואי הישראלי הדסה
↑  מסלול לימודי עתודה פסגה, באתר משרד הבריאות-מנהל האֲחָיוּת
↑  שירות הקבע בצה"ל 3.0501
טמירות אשכים

| --- | --- |
 תחום:  גנטיקה רפואית 
 קישורים ומאגרי מידע
 eMedicine:  377971 
 MeSH:  D003456
 סיווגים
 ICD-11:  LB52 
 
טמירות אשך אצל צ'יוואווה
טמירות אשכים או אשך טמיר (Cryptorchidism) הוא מונח רפואי המתאר היעדרות של אשך אחד או שני אשכים משק האשכים אצל בני אדם ויונקים ממין זכר.
אפידמיולוגיה

שלושה עד ארבעה אחוזים מהילודים הזכרים שנולדו במועד וכשלושים אחוזים מאלו שנולדו לפני המועד נולדים עם אשך טמיר אחד לפחות, עובדה המציבה את טמירות האשכים כמום המולד הנפוץ ביותר בתחום המומים המולדים במערכת הרבייה הזכרית. בשלושים אחוזים מהסובלים מטמירות אשכים תהיה ההפרעה דו-צדדית. ההיארעות של טמירות אשכים עולה ככל שהלידה מוקדמת יותר. עם זאת, ברוב המקרים יורדים האשכים למקומם במהלך שנת החיים הראשונה כך ששיעור הימצאות אשכים טמירים בתינוקות שנולדו במועד בגיל שנה הוא 0.7% בלבד. באשכים שנותרו טמירים נדרשת התערבות ניתוחית.
פתופיזיולוגיה

טמירות אשכים נובעת מבעיה בהתפתחות מערכת המין בעובר. האשכים נוצרים בחלל הבטן ובזמן ההתפתחות העוברית בחודש השביעי יורדים לשק האשכים. התהליך מתחיל בשבוע ה-36 להיריון, על ידי מיתר שרירי המושך את האשכים לשק. טמירות אשכים מתקיימת כאשר התהליך כושל, ולכן האשך אינו מגיע לשק האשכים, אלא נעצר או תועה בדרך. לרוב, האשכים נעצרים באזור המפשעה ולעיתים רחוקות נשארים בחלל הבטן. אשכים טמירים שנחשפים בניתוח ייראו מוקטנים בדרך כלל. מאחר שמיקום האשך מחוץ לגוף הוא הכרח בשל הטמפרטורה הדרושה לתפקודו התקין, הרי שבהיוותרות אשך טמיר במבוגר יהיה ייצור הזרע בו פגום.
טמירות אשכים היא גורם מסכן לאי-פוריות אצל הזכר. בעיות פוריות שכיחות במקרים בהם היו שני האשכים טמירים, ובעיקר אם בוצע ניתוח התיקון בשלב מאוחר. אשך טמיר שאינו מטופל עד ההתבגרות המינית יפריש הורמונים בצורה בלתי תקינה ומביא לסיכון מוגבר לסרטן האשך, לרבות גידול תאי סרטולי ובעיקר סמינומה. מומים נלווים אפשריים הם בקע מפשעתי ותסביב אשך. תסביב אשך הוא מצב שבמהלכו מסתובב האשך סביב עצמו כך שאספקת הדם שלו נפגעת. אשכים טמירים פגיעים לתסביב עקב חוסר קיבוע או חבלה. תסביב האשך עלול לגרור נמק שלו ואובדן של האשך.
אבחנה

יש להבחין בין אשך טמיר לבין אשך נייד (retractile testis), אשר ניתן להורידו לשק אולם הוא מצוי בעמדה גבוהה או העולה מעלה בעת גירוי כקור או שפשוף המפשעה (רפלקס קרימסטרי). אשכים ניידים ירדו בשלב מסוים לשק ואינם מצריכים קיבוע ניתוחי. במקרים נדירים יכול הזכר להיוולד עם אשך אחד או עם אשך קטן ואז במישוש שק האשכים לא יורגשו שני אשכים. במקרה שלא נמצאו אשכים משני הצדדים עולה על הפרק אפשרות של חוסר היווצרות אשכים שהיא בעיה נדירה. הדבר מחייב בדיקות הורמונליות כגון מדידת רמות גונדוטרופינים ותגובת טסטוסטרון להורמון hCG.
טיפול

טיפול במקרה של אשך טמיר יכול להיות באמצעות תרופות, התערבות ניתוחית או שילוב של שתי הדרכים. הטיפול התרופתי יעיל במצבים בהם האשך הטמיר נמצא בקרבת שק האשכים. במקרה זה טיפול הורמונלי עשוי לעודד את נדידת האשך למקום הרצוי. (למשל, ההורמון hCG ניתן על ידי הזרקה לשריר. טיפול ניתוחי יתבצע אם האשך הטמיר נמצא בקרבת שק האשכים אך אינו מגיב לטיפול תרופתי וגם במקרה של אשך שאינו ניתן למישוש. הניתוח משמש גם לגילוי האשך וגם להחזרתו אל שק האשכים ולקיבועו (orchiopexy). במקרים של אשך טמיר גבוה מאוד ייתכן שהתיקון יבוצע בשני שלבים. רקמות שאריות המתגלות בניתוח נכרתות על מנת למנוע התמרה סרטנית בעתיד. הורדת האשכים מאפשרת גילוי מוקדם יותר של גידולים, אך לא ברור אם היא מורידה את שכיחותם, שכן גם האשך השני, אף אם לא היה טמיר, מצוי בסיכון יתר להתפתחות גידולים ממאירים. הניתוח המתקן מבוצע בדרך כלל בין גיל שנה לשנתיים על מנת לאפשר שמירה מרבית על פוריות הילוד.
כמו בכל ניתוח גם לניתוח לקיבוע האשך (אורכידופקסיה) ייתכנו סיבוכים. הסיבוך החמור ביותר של הניתוח הוא התנוונות (אטרופיה) של האשך. לעיתים רחוקות אספקת הדם במיקום החדש אינה מספיקה, דבר שגורם לאשך להפסיק לתפקד והוא הולך וקטן עם הזמן. התופעה עלולה להתרחש אצל 5% מהילדים המנותחים. במקרה כזה ניתן לבצע ניתוח קוסמטי ולהכניס לשק האשכים אשך מלאכותי כדי למנוע בעיה רגשית בדימוי העצמי. האשך השני הבריא יכול להבטיח פוריות תקינה. כמו כן, ייתכן זיהום של מקום הניתוח, המתבטא באחד מהסימנים הבאים: כאבים אשר אינם מוקלים במתן משכך כאבים, חום גבוה של מעל 38°C, אדמומיות ודלקת במקום הניתוח והפרשת נוזלים או מוגלה ממנו. סיבוך נוסף עלול להתרחש אם במהלך הניתוח נגרם נזק לצינור הזרע המחבר את האשכים לשופכה. תפקידו של צינור זה הוא להוליך את תאי הזרע מהאשכים עד לשופכה, דרכה ייפלטו החוצה עם נוזל הזרע. אצל 1% מהילדים המנותחים עלול צינור הזרע להיפגע באופן שתיגרם בעיית פוריות. ביצוע ניתוח נוסף בהקדם לתיקון הצינור יכול למנוע את בעיית הפוריות.
הערות שוליים

↑  טְמִיר אֶשֶׁך במילון ביולוגיה כללית (תשס"ט), 2009, באתר האקדמיה ללשון העברית
↑  אשך טמיר באתר קופת חולים כללית
↑  סיבוכים של ניתוח לקיבוע אשך טמיר, אתר מכבי שרותי בריאות.
| --- | --- |
בקרת זהויות :  NLI: 987007536085105171  BnF: cb119318169 (data)  LCCN: sh85034467  NKC: ph281351 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פלואוריד

המינרל פלואוריט
פלואוריד (באנגלית: Fluoride) הוא יון חד-אטומי של אטום הפלואור, כלומר אטום פלואור שנוסף לו אלקטרון אחד: -F. מטענו של היון הוא 1-.
הייחודיות של יון הפלואור נובעת מהאלקטרושליליות הגבוהה שלו. בניגוד להלוגנים אחרים, HF הוא חומצה חלשה. חמצן דו-פלואורי למשל, מגיב עם מים ויוצר מימן פלואורי. תכונה ייחודית נוספת של יון הפלואור הוא יכולת ליצירת קשר קוולנטי עם ארגון, קסנון, או קריפטון למרות שהם גזים אצילים. רוב התרכובות הללו אינן יציבות ומשמשות ביצירת לייזר אקסיימר. קסנון דו-פלואורי, קסנון ארבע-פלואורי וקסנון שש-פלואורי הם תרכובות יציבות שיוצרות מבנים גבישיים.
האלקטרושליליות הגדולה של הפלואור הופכת אותו ליון המתאים לשימוש ביצירת ממסים טובים ולרעלים. פלואוריד משמש גם ביצירת פולימרים וחומרים בעלי פעילות ביולוגית, ובכמה מדינות הוא מוסף למי השתייה על-מנת להגן מפני עששת השן.
תכונות

פלואור הוא הקל שבהלוגנים והוא אחד מהיסודות הכימיים הריאקטיביים ביותר. הוא אינו מופיע כפלואור בסביבה. הוא בעל האלקטרושליליות הגבוהה ביותר מבין כל היסודות ולכן נטייתו לרכוש מטען שלילי חזקה ובתמיסה הוא לרוב יופיע כיון -F. מצבי חמצון אחרים לא נתגלו במערכות הטבעיות, למרות שתרכובות חסרות מטען אפשריות. יוני הפלואוריד הם בעלי אותו מטען וכמעט אותו רדיוס כמו יוני הידרוקסיד ויכולים להחליף זה את זה במבנים מינרלים. כך יוצר הפלואוריד תרכובות כימיות עם כמה קטיונים ונפוצים למדי מספר מינרלים בעלי מסיסות נמוכה המכילים פלואוריד.
מלח הפלואוריד cryolite משמש לייצור אלומיניום וכקוטל מזיקים. סלעי פוספט (rock phosphates) מומרים לדשני פוספט באמצעות הרחקה של עד 4.2 אחוזי פלואוריד; הפלואוריד המורחק ומטוהר (כפלואורוסיליקטים) הוא מקור פלואוריד המוסף במספר מדינות למי השתייה על-מנת להגן כנגד עששת השן.
שימוש ברפואת שיניים

יון הפלואוריד משפר עמידות אמייל השן לעששת משום שהפלואוריד הופך חלק מההידרוקסילאפטיט שיוצר את האמייל לפלואוראפטיט שהוא בסיס חלש יותר ולכן נתקף פחות על ידי חומצה (כדוגמת חומצת חלב שנוצרת על ידי רובד חיידקי השן).
Ca_{10}(PO_{4})_{6}(OH)_{2}+2F^{-}\Rightarrow Ca_{10}(PO_{4})_{6}F_{2}+2OH^{-}
פלואוריד משמש מאז 1945 במדינות שונות להפלרת מי שתייה לצורך הגנה על השיניים מעששת. הפלואוריד הוא גם מרכיב ברוב משחות השיניים ד״ר מרקו כהן היה ממקדמי השימוש בפלואוריד בחיי היום-יום ובזכות מחקריו נעשה שימוש נרחב בפלואוריד. נוסף על כך, קיימים תוספי פלואוריד נוספים נפרדים ממי שתייה וממשחות השיניים, הניתנים לילדים ומבוגרים שנמצאים בסיכון גבוה לעששת שיניים ואינם מקבלים הגנה מספקת מפלואוריד במי שתייה או במשחות שיניים. תוספים אלו כוללים:
תכשירים המכילים פלואוריד לשטיפת הפה. שטיפות אלה מומלצות בעיקר למבוגרים במקרים של רמת תחלואה גבוהה בעששת ולא לילדים מתחת לגיל 6, מחשש שיבלעו אותם.
תכשירי פלואוריד המונחים על השיניים על ידי אנשי מקצוע, כמו ג'ל פלואוריד ולכות.
ראו גם

טיפול בפלואוריד
אזורים גאוגרפים שבהם יש מי תהום עם קישור גבוה מ-1.5 mg/L של פלואוריד טבעי.
דוקטור פוסטר

| --- | --- |

 שיר הנושא:  "Fly" מאת לודוביקו אינאודי
 סוגה:  דרמה
 כותבים:  מייק ברטלט
 בימוי:  טום ווהן (עונה 1) ג'רמי לברינג (עונה 2)
 שחקנים:  סוראן ג'ונס ברטי קארוול ג'ודי קומר אדם ג'יימס ויקטוריה המילטון רוברט פיו
 ארץ מקור:  הממלכה המאוחדת הממלכה המאוחדת
 שפות:  אנגלית
 מקום התרחשות:  הממלכה המאוחדת 
 מספר עונות:  2
 מספר פרקים:  10
 תוכנית המשך:  חיים ביחד 
 הפקה
 מפיקים בפועל:  רואנה בן גרג ברנמן ג'וד ליקנטסקי
 חברת הפקה:  Drama Republic
 הפצה:  נטפליקס 
 מוזיקה:  לודוביקו אינאודי 
 אורך פרק:  60 דקות
 שידור
 רשת שידור:  BBC One
 רשת שידור בישראל:  וגם בהוט yes
 פורמט (תמונה):  21:9 1080i
 פורמט (קול):  סטראו
 תקופת שידור מקורית:  9 בספטמבר 2015 – 3 באוקטובר 2017
 קישורים חיצוניים
 אתר רשמי
 דף התוכנית ב-IMDb
 
דוקטור פוסטר (באנגלית: Doctor Foster) היא סדרת דרמה של ערוץ BBC One ששודרה לראשונה ב-9 בספטמבר 2015. הסדרה שודרה בשתי עונות, כל אחת בת חמישה פרקים, שכתב מייק ברטלט. הסדרה עוסקת ברופאה ד"ר ג'מה פוסטר, שחושדת שבעלה, יזם הנדל"ן סיימון פוסטר, מנהל רומן. אחרי שהיא חוקרת בכיוונים אחדים, מתגלים דברים נוספים מחייה כולל אלימות שקיימת מתחת לפני השטח. קו העלילה נכתב בהשראת הסיפור המיתולוגי של מדיאה, רעיה נבגדת שמרעילה את כלתו החדשה של בעלה והורגת את ילדיהם. העונה השנייה של הסדרה עלתה לשידור ב-5 בספטמבר 2017 והסתיימה ב-3 באוקטובר 2017.
בישראל, הסדרה שודרה ב-yes.
צוות השחקנים

סוראן ג'ונס – ג'מה פוסטר, רופאה כללית בת 37 מהעיר פרמינסטר, שמתחילה לחשוד שבעלה, סיימון, מנהל רומן.
ברטי קארוול – סיימון פוסטר, יזם נדל"ן בן 40, בעלה של ג'מה.
קלייר-הופ אשיטי – קרלי ויליאמס, מטופלת של ג'מה, שעוזרת ותומכת בה, כשהיא בודקת את חשדותיה בסיימון.
שריל קמפבל – הלן פוסטר (פרקים 1–3)
ג'ודי קומר – קייט פארקס, צעירה בת 23 בוגרת אוניברסיטה, שמנהלת בסתר רומן עם סיימון פוסטר.
נאווין צ'אודרי – אנואר (פרקים 2, 3, 5), עורך דין, מטופל של ד"ר פוסטר ועורך דינה
ויקטוריה המילטון – אנה בייקר
טום טיילור – טום פוסטר, בנם בן ה-11 של ג'מה וסיימון
מרתה האו-דאגלס (אנ') – בקי יוז
אדם ג'יימס – ניל בייקר
תוסיתה ג'איאסונדרה – רוז מהנדרה, רופאה, חברתה לעבודה של ג'מה פוסטר
שרה סטיוארט – סוזי פארקס
ניל סטוק – כריס פארקס
רוברט פיו – ג'ק ריינולדס
ריקי ניקסון – דניאל ספנסר
דניאל סרקוורה – גורדון וורד, מטופל היפוכונדר שמגיע בקביעות אל ג'מה במרפאה.
מייגן רוברטס – איזבל, חברה של טום
סוראן ג'ונס – ג'מה פוסטר
ברטי קארוול – סיימון פוסטר
טום טיילור – טום פוסטר
ג'ודי קומר – קייט פארקס
ויקטוריה המילטון – אנה בייקר
אדם ג'יימס – ניל בייקר
פראסאנה פוואנראג'ה – ג'יימס, החבר החדש של ג'מה
שאן ברוק – שאן למברט, רופאה חדשה במרפאה של ג'מה, עם קשר מהעבר של סיימון.
הופ לויד – איזבל
פרנק קאוור – מקס, חברו הטוב בשל טום
תוסיתה ג'איאסונדרה – רוז מהנדרה
ג'ואני קנט ־ אמילי פוסטר, בתם הקטנה של סיימון וקייט
דניאל סרקוורה – גורדון וורד
הלנה לימברי – גברת וולטרס, מנהלת בית הספר של טום
מרתה האו-דאגלס – בקי יוז
שרה סטיוארט – סוזי פארקס
ניל סטוק – כריס פארקס
קלייר-הופ אשיטי – קרלי ויליאמס
פיליפ רייט – קונור, הארוס של רוז, ואחר כך בעלה
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 5 | 5 | 9 בספטמבר 2015 | 7 באוקטובר 2015 |
|  | 2 | 5 | 5 | 5 בספטמבר 2017 | 3 באוקטובר 2017 |
תמצית העלילה > עונה ראשונה

ד"ר ג'מה פוסטר היא רופאה ראשית במרפאה בעיר פרמינסטר שבאנגליה. היא נשואה כ-14 שנים ליזם הנדל"ן סיימון פוסטר, ולהם בן בגיל 11, טום. ג'מה מגלה שערה בלונדינית ארוכה על הצעיף של סיימון, וחושדת שהוא בוגד בה. במרפאה היא מביאה לפרישתו של הרופא הזקן ג'ק ריינולדס, שהפך לאלכוהוליסט. כאשר מטופלת שלה, קרלי, מגיעה אליה עם חבלות שספגה מבן זוגה, היא מאיימת עליו שיעזוב את ביתם, ובתמורה מגייסת את קרלי למעקב אחר סיימון. ג'מה מגלה שהמאהבת של סיימון היא קייט פארקס בת ה-23, וכאשר קייט מגיעה למרפאה לבדיקה, ג'מה מגלה שקייט בהריון. ג'מה מתעמתת עם סיימון על הרומן, אך הוא מכחיש את קיומו. אמו של סיימון, השוכבת על ערש דווי, מגלה לג'מה שהרומן של סיימון נמשך שנתיים. ג'מה פונה לאנוואר, עורך דין שהוא גם מטופל שלה, כדי להתחיל בהליכי גירושים. הוא מציע לה לברר את מצבה הכספי, שנוהל כולו בידי סיימון. ג'מה נענית לחיזוריו של ניל בייקר, מנהל החשבונות של סיימון, ושוכבת אתו, ולאחר מכן סוחטת ממנו מידע מלא על מצבו הכספי של סיימון, שמתגלה כבעייתי ביותר, ושהוא תלוי במשקיע אלמוני המכונה וייט סטון. אמו החולה של סיימון מתאבדת בבליעת כדורי שינה, וג'מה מבטלת את הליך הגירושים מרחמים על סיימון, ומתוך הנחה שהרומן הסתיים לאחר שקייט עברה הפלה מלאכותית.
המשטרה חושדת בג'מה שהייתה מעורבת במות חמותה, פוסטים שליליים על עבודתה מתפרסמים באינטרנט, ואדם מתלונן שאיימה עליו. כל אלה מביאים להוצאת של ג'מה לחופשה כפויה. ג'מה מגלה שסיימון ממשיך ברומן עם קייט ומחליטה להתאבד בטביעה, אבל מתחרטת ברגע האחרון. ג'מה יוזמת ארוחת ערב בבית הוריה של קייט, שבה משתתפים ג'מה וסיימון, קייט, אחיה והוריה. בארוחה חושפת ג'מה את הרומן שבין סיימון וקייט, והוריה של קייט מופתעים לשמוע זאת. ג'מה מבינה שקייט ממשיכה בהריון, ושאביה של קייט הוא המשקיע המסתורי במיזם של סיימון, העושה זאת תוך ניגוד עניינים. ג'מה סוחטת ממנו הבטחה שלא ישקיע יותר במיזם של סיימון. בביתה היא יוצרת רושם שרצחה את טום, ועקב כך סיימון מכה אותה עד זוב דם. בעקבות זאת ג'מה וסיימון מתגרשים, וסיימון וקייט עוברים ללונדון.
הפקה

הסדרה הוזמנה על ידי שארלוט מור ובן סטיבנסון. המפיקים בפועל היו רואנה בן, גרג ברנמן, ג'וד ליקנטסקי, ומתיו ריד. הצילומים נערכו בגרין ליין, קרוקסלי גרין שבהרטפורדשייר, קופס ווד ויי, נורת'ווד, לונדון, אנפילד ובכיכר השוק בהיצ'ין שבהרטפורדשייר. לצילומי המרפאה שימש מרכז רפואי צ'ס בצ'סהם שבבקינגהאמשייר, ששמו שונה בסדרה ל"מרכז רפואי פרמינסטר". תחנת הרכבת המופיעה בסדרה היא תחנת אנפילד צ'ייס.
בסיום העונה הראשונה של הסדרה פורסם שתהיה עונה שנייה בהשתתפות סוראן ג'ונס וברטי קארוול. בטקס חלוקת פרסי הטלוויזיה הלאומית הכריזה ג'ונס על מועד תחילת הצילומים בספטמבר 2016.
העונה השנייה של הסדרה החלה ב-5 בספטמבר 2017 והסתיימה ב-3 באוקטובר 2017.
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 2016 | פרסי הטלוויזיה הלאומית | הדרמה החדשה | דוקטור פוסטר | זכייה |
| 2016 | פרסי הטלוויזיה הלאומית | הופעה בדרמה | סוראן ג'ונס | זכייה |
| 2016 | פרסי Broadcasting Press Guild | הדרמה הטובה ביותר | דוקטור פוסטר | מועמדות |
| 2016 | פרסי Broadcasting Press Guild | השחקנית הטובה ביותר | סוראן ג'ונס | זכייה |
| 2016 | פרסי Broadcasting Press Guild | הכותב הטוב ביותר | מייק ברטלט | מועמדות |
| 2016 | פרסי Royal Television Society | השחקנית הטובה ביותר | סוראן ג'ונס | זכייה |
| 2016 | פרס באפט"א לטלוויזיה | המיני-סדרה הטובה ביותר | דוקטור פוסטר | מועמדות |
| 2016 | פרס באפט"א לטלוויזיה | השחקנית הטובה ביותר | סוראן ג'ונס | זכייה |
הערות שוליים

↑  Lambert, Doug (28 בפברואר 2014). "BBC Drama unveil new commissions". ATV Today. אורכב מ-המקור ב-2015-09-23. נבדק ב-3 במרץ 2014. {{cite news}}:  (עזרה)
↑  Hemley, Matthew (28 בפברואר 2014). "BBC1 orders new dramas from Lenny Henry and Mike Bartlett". The Stage. נבדק ב-3 במרץ 2014. {{cite news}}:  (עזרה)
↑  Lawson, Mark. "The plot of Doctor Foster is actually 2,500 years old, reveals writer Mike Bartlett". Radio Times (באנגלית).
↑  "Doctor Foster - Carly Williams - BBC One". BBC.
↑  "Doctor Foster - Kate Parks - BBC One". BBC.
↑  "Doctor Foster - Ros Mahendra - BBC One". BBC.
↑  "Ricky Nixon". IMDb.
1 2  National Television Awards. "Winners — National Television Awards". nationaltvawards.com.
1 2  Kanter, Jake. "Broadcasting Press Guild Awards: Why in the Age Of Netflix, TV Has Still Got Its Mojo". Huffington Postdate=11 February 2016. נבדק ב-21 ביוני 2016. {{cite web}}:  (עזרה)
↑  Plunkett, John (11 במרץ 2016). "Wolf Hall's Mark Rylance wins best actor at Broadcasting Press Guild awards". The Guardian. נבדק ב-11 במרץ 2016. {{cite web}}:  (עזרה)
↑  Delgado, Kasia (23 במרץ 2016). "Lenny Henry, Michaela Coel and Suranne Jones triumph at the Royal Television Society Awards 2016". Radio Times. נבדק ב-23 במרץ 2016. {{cite web}}:  (עזרה)
1 2   Doctor Foster's Suranne Jones wins TV Bafta for Leading Actress, The Telegraph, 9 May 2016
סצנות אחדות צולמו בכיכר השוק בהיצ'ין שבהרטפורדשייר
חרטום (סרט)

| --- | --- |
כרזת הסרט חרטום
כרזת הסרט חרטום
 בימוי:  באזל דירדן 
 הופק בידי:  ג'וליאן בלאושטיין 
 תסריט:  רוברט ארדרי 
 עריכה:  פרגוס מקדונל 
 שחקנים ראשיים:  צ'רלטון הסטון לורנס אוליבייה ריצ'רד ג'ונסון רלף ריצ'רדסון
 מוזיקה:  פרנק קורדל 
 צילום:  אדוארד סקייף 
 מדינה:  הממלכה המאוחדת 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  9 ביוני 1966
 משך הקרנה:  134 דק' 
 שפת הסרט:  אנגלית 
 סוגה:  סרט הרפתקאות, סרט מלחמה, סרט דרמה 
 מקום התרחשות:  לונדון, ח'רטום, קהיר, סודאן 
 תקציב:  6,000,000‏$
 הכנסות:  3,000,000‏$
 דף הסרט ב־IMDb
 
חרטום (באנגלית: Khartoum) הוא סרט היסטורי אפי רחב ממדים משנת 1966 המבוסס על פרשת חייו ומותו של צ'ארלס גורדון בעת כיבוש ח'רטום על ידי כוחותיו של מוחמד אחמד שקרא לעצמו בשם המהדי בשנת 1885.
בתפקידים הראשיים, צ'רלטון הסטון, לורנס אוליבייה, ריצ'רד ג'ונסון ורלף ריצ'רדסון.
התסריט שונה מהאמת ההיסטורית בכך שמופיעות בו שתי פגישות אישיות בין גורדון והמהדי בעוד שלמעשה הם לא נפגשו מעולם אבל הייתה חליפת איגרות ביניהם.
הסרט צולם במצרים והסצנות הפנימיות צולמו בבריטניה.
ההסברים ההיסטוריים מוקראים בתחילת וסוף הסרט על ידי ליאו גן.
הסרט היה מועמד לפרס אוסקר לתסריט המקורי הטוב ביותר. רלף ריצ'רדסון היה מועמד לפרס באפט"א לשחקן הטוב ביותר בתפקיד ראשי וכן היה הסרט מועמד לפרס באפט"א לעיצוב האמנותי.